Menigheten Samfundet

Menigheten Samfundet er et selvstendig luthersk kirkesamfunn med virksomhet i Agder og Rogaland.

Det ble stiftet i Kristiansand i 1890 av Bernt Lomeland, som følge av endringer i den norske kirkes alterbok i 1889. Lomeland og hans tilhengere mente at kirken hadde forlatt den rette lære.

Menighetsmedlemmene kalles ofte for «lomelendere», etter grunnleggeren. I 1901 gikk en gruppe anført av avsatte forstander Per Gravdal ut av Menigheten Samfundet og startet Det Almindelige Samfund i Egersund, ofte kalt «perane».

 Virksomhet 
Kirken har to lokalavdelinger: Menigheten Samfundet i Egersund, som har kirke i Egersund; og Menigheten Samfundet i Kristiansand, som har kirker i Kristiansand, Søgne og Randesund. Menighetens første forstander i Egersund og Helleland var Torkild Valand.

Samfundet «tror, bekjenner og lærer at Den hellige skrift, Det gamle og Det nye testamente, i rett oversettelse etter grunnteksten, er Guds sanne, åpenbarte ord og derfor den eneste visse og fullkomne regel for tro, lære og liv. Det er også aldeles nødvendig til salighet at det skrevne Guds ord til enhver tid fremlegges i ren og rett forkynnelse av levende vitner, og at sakramentene, den hellige dåp og den hellige nattverd, blir forvaltet rett i alle deler. Med levende vitner forstås menn som er i live, lært av Gud og ordentlig kalt».Tro, bekjennelse og lære; samfundet.org Teologien er ortodoks luthersk, og en av hovedårsakene til at menigheten ble opprettet, var årsaken til at Den norske kirke (datidens "Statskirke" hadde forandret sitt syn på læren om «Johannes-dåpen». Samfundet mener dette er den rette dåp, og har praktisert denne siden 1890. Den norske kirke har siden den tid praktisert "Den kristne dåp" til alle sine medlemmer.

Menigheten bruker ikke presteklær, og holder seg til den norske kirkes ordning fra før 1890. Gudstjenestelivet er preget av pietistiske og barokke salmer, av blant annet Kingo.Bak lukkede dører; nrk.no, 26.5.2008

Menigheten har preg av å være et lukket trossamfunn, med restriktiv holdning til omverdenen, kontroll med meninger og adferd, og med avvisning av utbrytere..

Menigheten mistet statstilskudd i 2023 etter vedtak fra Statsforvalteren, da myndigheten anser at menigheten presser medlemmer for å hindre dem i å melde seg ut. Menigheten har anket Statsforvalterens vedtak.

 Skoler 
Menigheten driver fire private grunnskoler.Våre skoler; samfundet.org Den største skolen ligger i Kristiansand og er en 5–10 skole med 180 elever. På Dvergsnes i Randesund ligger en barneskole med 42 elever på 1.–4. trinn, og i Søgne en skole med 67 elever på 1.–4. trinn. Det er også egen skole i Egersund med 65 elever på 1.–10. trinn. I mange år var bare menn valgbare til skolestyrene ved Samfundets skoler, men etter pålegg fra landets øvrigheter åpnet Samfundet opp sine skolestyrer også for kvinner i 2018.

Skolene til menigheten lærer bort at homofili kan skyldes for mye kjønnshormoner, at homofili er synd og at de homofile kommer til å dø.

Svein Hallvard Torkildsen, som var lærer og undervisningsinspektør ved Samfundets Skole i Kristiansand, ble tildelt Holmboeprisen i 2005.holmboeprisen.no Nils Bernt Andersen, som var lærer ved Samfundets skole i Egersund, er utdannet marinbiolog, og mottok The EFDA prize ved konferansen Science of Stage 2 i Grenoble 2007.Science on Stage festival; ill.com

 Litteratur 
 Jonas Yassin Iversen: De gamle stier: Historien om Menigheten Samfundet, Det Almindelige Samfund og andre sterkttroende (Cappelen Damm Akademisk, 2021)
 Bjørn Markussen: Alene ut fra Menigheten Samfundet til evig fortapelse (Gyldendal, 2023)
 Grete Vabo: Åpent og ærlig - mitt liv som medlem i Samfundet (Lunde Forlag, 2000)

 Referanser 

 Eksterne lenker 


Kategori:Menigheter
Kategori:Religion i Rogaland
Kategori:Religion i Agder
Kategori:Kultur i Kristiansand
Kategori:Kultur i Eigersund
Kategori:Kristendom i Norge
Kategori:Kristne kirke- og trossamfunn i Norge